《送天宁谧藏主回净光》
元代·梵琦

永嘉老子错行脚，被人呼为一宿觉。曹溪只是个樵夫，佛法何宿解参学。

三千威仪八万行，一霎清风顿销铄。偶然撰得文字成，被人唤作真丹经。

泥中洗土不唧𠺕，画蛇添足空丁宁。看渠两著浑未是，学者焉能出生死。

如来藏里本无珠，万古虚名挂唇齿。为我殷勤问净光，永嘉老人应著忙。

说与如今甚时节，莫恋松风与江月。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。